标题：昌谷诗
诗文介绍
原文年代：【唐】 
作者：【李贺】 
体裁：【五古】
出处：【全唐诗卷三百九十二】
昌谷诗〈五月二十七日作。〉
昌谷五月稻，细青满平水。
遥峦相压叠，颓绿愁堕地。
光洁无秋思，凉旷吹浮媚。
竹香满凄寂，粉节涂生翠。
草发垂恨鬓，光露泣幽泪。
层围烂洞曲，芳径老红醉。
攒虫锼古柳，蝉子鸣高邃。
大带委黄葛，紫蒲交狭涘。
石钱差复籍，厚叶皆蟠腻。
汰沙好平白，立马印青字。
晚鳞自遨游，瘦鹄暝单峙。
嘹嘹湿蛄声，咽源惊溅起。
纡缓玉真路，神娥蕙花里。 (原注：近武后巡幸路。）
苔絮萦涧砾，山实垂赪紫。
小柏俨重扇，肥松突丹髓。
鸣流走响韵，垄秋拖光穗。
莺唱闵女歌，瀑悬楚练帔。
风露满笑眼，骈岩杂舒坠。
乱筱迸石岭，细颈喧岛瑟。
日脚扫昏翳，新云启华閟。
谧谧厌夏光，商风道清气。
高眠服玉容，烧桂祀天几。(原注：谷与女山岭阪相承，山即兰雾衣夜披拂，眠坛梦真粹。香神女上天处也，遗几在焉。)
待驾栖鸾老，故宫椒壁圮。 (原注：福昌宫在谷之东。)
鸿珑数铃响，羁臣发凉思。
阴藤束朱键，龙帐着魈魅。
碧锦帖花柽，香衾事残贵。
歌尘蠹木在，舞彩长云似。
珍壤割绣段，里俗祖风义。
邻凶不相杵，疫病无邪祀。
鲐皮识仁惠，总角知腼耻。
县省司刑官，户乏诟租吏。
竹薮添堕简，石矶引钩饵。
溪湾转水带，芭蕉倾蜀纸。
岑光晃縠襟，孤景拂繁事。
泉樽陶宰酒，月眉谢郎妓。
丁丁幽钟远，矫矫单飞至。
霞巘殷嵯峨，危溜声争次。
淡蛾流平碧，薄月眇阴悴。
凉光入涧岸，廓尽山中意。
渔童下宵网，霜禽竦烟翅。
潭镜滑蛟涎，浮珠噞鱼戏。
风桐瑶匣瑟，萤星锦城使。
柳缀长缥带，篁掉短笛吹。
石根缘绿藓，芦笋抽丹渍。
漂旋弄天影，古桧拿云臂。
愁月薇帐红，罥云香蔓刺。
芒麦平百井，闲乘列千肆。
刺促成纪人，好学鸱夷子。
注释笑眼：疑为笑恨。服玉容：一作复玉容。
诗写昌谷夏景。
注：
1：昌谷五月稻，细青满平水：细青，淡青。言禾好也。 
2：遥峦相压叠，颓绿愁堕地：颓绿，犹低绿。绿浓低垂也。
3：光洁无秋思，凉旷吹浮媚：光洁，光润洁净也。
4：竹香满凄寂，粉节涂生翠：粉节，新竹，节有白粉。生翠，犹鲜翠。
5：草发垂恨鬓，光露泣幽泪：草发沾湿下垂，露滴如泪也。
6：层围烂洞曲，芳径老红醉：老红，花将萎也。
7：攒虫锼古柳，蝉子鸣髙邃：攒虫句，虫蛀柳木也。髙邃，高而深也。
8：天带委黄葛，紫蒲交狭涘：黄葛若天带下垂，紫蒲丛生于水边。
9：石钱差复藉，重叶皆蟠腻：石钱，苔藓。蟠，盘绕也。腻，肥也。
10：汰沙好平白，立马印青字：汰沙，雨洗之沙。印青字，石马之黑色投影也。唐制，公私马各有印记。
11：晚鳞自遨逰，瘦鹄暝单跱：跱，立也。
12：嘹嘹湿蛄声，咽源惊溅起：湿蛄，蝼蛄，生湿土中。《家语》："蟪蛄之声，五里犹闻。"泉源狭小也。
13：纡缓玉真路，神娥蕙花里：玉真路，通至山上神庙之路也。神娥，神女也。贺自注：近武后巡幸路。
14：苔絮萦涧砾，山实垂頳紫：苔絮，水苔也。山实，树木之果也。
15：小柏俨重扇，肥松突丹髓：重扇，柏叶如重迭之扇也。丹髓，松脂也。《龙虎经》："丹髓流为汞。"
16：鸣流走响韵，垄秋拖光穟：光穟，麦穗也。五月麦熟。
17：莺唱闵女歌，瀑悬楚练帔：闵，或以为闽也，与下楚字相对。
18：风露满笑眼，骈岩杂舒坠：笑眼，花开也。骈岩，山石排列也。杂舒坠，或若舒，或若坠。
19：乱条迸石岭，细颈暄岛毖：乱条，乱筱。细颈，鸟也。毖，流泉也。
20：日脚扫昏翳，新云启华閟：华閟，华美深邃也。
21：谧谧厌夏光，商风道清气：谧谧，幽也。商风，西风。
22：髙眠服玉容，烧桂祀天几：天几，女几山，如天所遗也。贺自注：谷与女山岭阪相承，山即兰香神女上天处也，遗几在焉。
23：雾衣夜披拂，眠坛梦真粹：雾衣，衣轻如雾也。真粹，真性也。
24：待驾栖鸾老，故宫椒壁圯：栖鸾，福昌宫之铜鸾也。故宫，福昌宫，唐显庆二年置。椒壁，见前注。贺自注：福昌宫在谷东。
25：鸿珑数铃响，覉臣发凉思：鸿珑，殿角悬铃也。
26：阴藤束朱键，龙帐着魈魅：朱键，红色门闩也。魈魅，山精也。
27：碧锦帖花柽，香衾事残贵：柽，夏后开花。残贵，所供之像已毁也。
28：歌尘蠧木在，舞彩长云似：歌尘，歌声振动，蠧木还在；舞女已去，只有彩衣如云。
29：珍壤割绣叚，里俗祖风义：珍壤割绣叚，土地肥沃，如割绣段。祖，继承也。风义，淳风高义也。
30：邻凶不相杵，疫病无邪祀：邻凶，邻村有丧事也。不相杵，舂米时，杵不应和也。《礼记》："邻有丧，舂不相。" 相，送杵声 。
31：鲐皮识仁惠，丱角知腼耻：鲐皮，皮肤消瘦，背若鲐皮，谓老人也。丱角，童子束发成两角也。
32：县省司刑官，户乏诟租吏：乏，无也。诟，骂也。
33：竹薮添堕简，石矶引钩饵：竹薮，竹林也。堕简，日久之坠毁之简册也。借指书。
34：溪湾转水带，芭蕉倾蜀纸：芭蕉倾蜀纸，芭蕉叶大，胜过蜀纸。
35：岑光晃縠襟，孤景拂繁事：縠襟，犹纱襟。孤景，孤影，落日也。拂繁事，拂除繁事也。
36：泉樽陶宰酒，月眉谢郎妓：泉水如酒；月弯如眉。陶宰，陶渊明也；谢郎妓，谢安东山所蓄妓也。
37：丁丁幽钟逺，矫矫单飞至：矫矫，高举貌。单飞，孤鸟也。
38：霞巘殷嵯峨，危溜声争次：霞巘，在山峰也。危溜，高山飞瀑也。
39：淡蛾流平碧，薄月眇阴悴：淡蛾，映水之月也。眇阴，云也。
40：凉光入涧岸，廓尽山中意：廓，空旷也。
41：渔童下宵网，霜禽竦烟翅：宵网，夜来，下鱼网也。霜禽，白鸟也。烟翅，月下，白羽如烟也。
42：潭镜滑蛟涎，浮珠噞鱼戏：噞，鱼嘴开合也。
43：风桐瑶匣瑟，萤星锦城使：风吹桐树，声如鼓瑟；萤飞如星，或锦城使也。<<后汉书.李合传>>："合知星，和帝分遣使者，微行 至州县，观采风谣，使者二人到益州，偶投合舍，时夏夕露坐，合因仰观，问二人曰：二君发京师时，宁知朝廷遣二使耶？二人愕然 问：何以知？曰：有二使星向益州分野耳。"锦城，成都也。
44：柳缀长缥带，篁掉短笛吹：掉，摇也。
45：石根縁绿藓，芦笋抽丹渍：丹渍，阴沟浊水，色红也。
46：漂旋弄天影，古桧拿云臂：漂旋，回泉也。
47：愁月薇帐红，罥云香蔓刺：薇帐，蔷薇丛生也。罥，挂也。
47：芒麦平百井，闲乘列千肆：平百井，满百井。百井，古以九夫为一井，一井受百亩田。闲乘，不耕之田。乘，古以四井为邑，四 邑为丘，四丘为乘。肆，商市也。
48：刺促成纪人，好学鸱夷子：刺促，见前注。成纪，李氏之郡望也。鸱夷子，范蠡，号鸱夷子皮。《史记》载，范蠡既辅越灭呉， 以为大名之下难久居，乃装宝玉浮海，自号鸱夷子皮。又《汉书》颜注云："自号鸱夷子者，言若盛酒?夷，多容受也。"
附：
黎简评曰：夏光二句，谷中常寒也。谢郎，若拟安石，亦欠妥。
方扶南评曰：四十九韵。此篇与韩孟城南联句，不知孰为先后，何造车之合辙也。
陈本礼评曰：凡作长篇，铺排叙述，易于平板，难得险峻波峭。此诗句句奥，字字炼，总不使人易读，较之元白等，此种自是太元语 。
杨士佳评曰：祀兰香神女一段，说得阴寒可畏。亦绝似皮陆松陵一派。
凤尾竹客 撰<李长吉歌诗笺注辑评>[1]
作者介绍
李贺李贺（790～816），唐代诗人。字长吉，福昌（今河南宜阳西）人。唐皇室远支，家世早已没落，仕途偃蹇，仅曾官奉礼郎。因避家讳，被迫不得应进士科考试，韩愈曾为之作《讳辩》。和沈亚之友善。其诗长于乐府，多表现政治上不得意的悲愤，对宦官专权、藩镇割据的现实，也有所揭露、讽刺。又因其多病早衰，生活困顿，诗中于世事沧桑、生死荣枯，感触尤多。善于熔铸词采，驰骋想像，运用神话传说，创造出新奇瑰丽的诗境，在诗史上独树一帜，严羽《沧浪诗话》称为“李长吉体”。但也有刻意雕琢之病。后世有人称之为“诗鬼”。有《昌谷集》。
诗词特色李贺诗受楚辞、古乐府、齐梁宫体、李杜、韩愈等多方面影响，经自己熔铸、苦吟，形成非常独特的风格。李诗最大的特色，就是想象丰富奇特、语言瑰丽奇峭。长吉上访天河、游月宫；下论古今、探鬼魅，他的想象神奇瑰丽、旖旎绚烂。长吉刻意锤炼语言，造语奇隽，凝练峭拔，色彩浓丽。他的笔下有许多精警、奇峭而有独创性的语言。如“羲和敲日玻璃声”（《秦王饮酒》）、“银浦流云学水声”（《天上谣》）、“玉轮轧露湿团光”（《梦天》）等匪夷所思的奇语，比比皆是。可以说，尚“奇”是长吉所处的时代、特别是他的良师益友韩愈所代表的韩孟诗派共同的追求。他也有不少明快易懂的作品，如《勉爱行》、《感讽五首》其一、《京城》、《嘲少年》等。与“诗仙”李白，"诗圣"杜甫，"诗豪"刘禹锡，"诗魔"白居易一样，另有四字真言，鬼、泣、血、死，故被称为"诗鬼"。